EkBass/fiwiki-20250220-pages-articles huggingface dataset:
Vappu Kaarenoja

Vappu Kaarenoja (s. 1988 Helsinki) on suomalainen toimittaja. Hän työskentelee Suomen Kuvalehdessä. Hän toimi Ylioppilaslehden päätoimittajana kaksivuotiskauden elokuusta 2012 elokuuhun 2014. Kaarenoja on työskennellyt myös muun muassa Helsingin Sanomien politiikan toimituksessa, Taloussanomissa ja Iisalmen Sanomissa. Kaarenoja on koulutukseltaan valtiotieteiden maisteri Helsingin yliopistosta. Hän opiskeli valtio-oppia maailmanpolitiikan linjalla erikoistuen rauhan- ja konfliktintutkimukseen ja suoritti aikakauslehtijournalismin sivuainekokonaisuuden Taideteollisessa korkeakoulussa. Helmikuussa 2013 Kaarenoja ja Aurora Rämö herättivät huomiota Ylioppilaslehden 100-vuotisjuhlanumeroon kirjoittamallaan raportilla, jossa he kertoivat ulostaneensa tahallansa housuihinsa linja-automatkalla Helsingistä Turkuun. Kaarenoja valittiin vuoden 2016 aikakauslehtitoimittajaksi Aikakausmedian Edit-kilpailussa maaliskuussa 2017. Hän sai maaliskuussa 2019 Suuren journalistipalkinnon vuoden journalistina. Vuonna 2020 Kaarenojan ja Elina Järvisen artikkeli Olipa kerran Pasila valittiin vuoden jutuksi Edit- kilpailussa. ==Julkaisut== * == Lähteet == == Aiheesta muualla == Luokka:Suomalaiset päätoimittajat Luokka:Vuonna 1988 syntyneet Luokka:Elävät henkilöt
Woman’s Journal

Woman’s Journal oli vuosina 1870–1931 julkaistu yhdysvaltalainen aikakauslehti. Lehden perustivat Lucy Stone ja Henry Blackwell ja se toimi naisten äänioikeutta kannattavan American Woman Suffrage Associationin virallisena julkaisuna. Vuosina 1917–1927 lehteä julkaistiin nimellä Woman Citizen. == Lähteet == * * Luokka:Naistenlehdet Luokka:Yhdysvaltalaiset aikakauslehdet Luokka:Feministiset julkaisut
Grand Slam (pommi)

Grand Slam oli brittien toisessa maailmansodassa käyttämä erikoisraskas lentopommi. Tallboysta kehitetty pommi painoi 9 979 kiloa eli 22 000 paunaa (lbs).Holmes: s. 57, 72 Tämän tyypin superraskaita ilmapommeja luonnehdittiin ”maanjäristyspommeiksi”, koska pommin tuhovaikutus oli miltei yhtä suuri kohteen läheisyyteen osuttaessa kuin suoraan kohteeseen osuttaessa. Pommit olivat hyvin aerodynaamisia, joten ne kiihtyivät lähelle 1 Machia. Miinapommien nopeuden liike-energia muodosti suuren törmäysenergian, minkä turvin ne upposivat syvälle maahan ennen räjähtämistä. Pommien suunnittelija oli Barnes Wallis.Humble: s. 24-25 Avro Lancaster -pommikoneesta kehitettiin Grand Slamia varten oma erikoistyyppi B.Mk I Special, jota valmistettiin 33 kappaletta.Holmes: s. 65, 80 Specialissa pommiruuman ovet oli poistettuhttp://www.historyofwar.org/articles/weapons_lancaster_I.html ja pommi kiinnitetty varmuusketjulla alapuolitse. Torjunta-aseistus oli vain taka-ampumossa, eikä siinä ollut ylä- eikä etuampumoa.Chant: s. 35 Syynä tähän menettelyyn oli sekä ilmanvastuksen väheneminen että lentopainon keventyminen. Avro Lancaster -pommikone ei ollutkaan alun perin suunniteltu näin järeän pommityypin käyttämiseen. Erikoismallilla operoi RAF:n 617. raskas erityispommilaivue. Pommituslaivue pudotti menestyksekkäästi 41 Grand Slamia, muun muassa Saksan sukellusvenetukikohtiin ja liikenteen solmukohtiin. Asetyyppi oli aktiivissa käytössä vasta maaliskuusta 1945 lähtien, minkä takia sitä käytettiinkin vain vähän. Grand Slam -miinapommia käytettiin ensi kertaa hyökkäyksessä Bielefeldin siltaa vastaan, jonka kaaren se murskasi.Humble: s. 25 Nimi grand slam tarkoittaa kirjaimellisesti suurta jysäystä, mutta se viittaa myös bridgessä peliin, jossa otetaan kaikki tikit kotiin. ==Lähteet== *Chant, Chris: II maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 35) *Holmes, Harry: Combat Legend - Avro Lancaster, Airlife Publishing, 2002, Shrewsbury England, ISBN 1-84037-376-8 (englanniksi, s. 33, 57, 65, 72-73 ja 80) *Humble, Richard: Toisen maailmansodan lentokoneet, WSOY, 1976, Porvoo (suom. Helge Seppälä) Alkuteos: Salamander Books, 1975, Lontoo ISBN 951-0-07838-7 (s. 24-25) ===Viitteet=== Luokka:Lentopommit
Fernando Martín Espina

Fernando Martín Espina (25. marraskuuta 1962 Madrid–3. joulukuuta 1989 Madrid) oli espanjalainen koripalloilija. Martín oli maansa ensimmäinen NBA-pelaaja ja hän kuoli auto-onnettomuudessa vuonna 1989. Martín aloitti pääsarjauransa vuonna 1979 Club Estudiantesissa, josta hän siirtyi Real Madridiin vuonna 1981. Seuran paidassa hän voitti Saporta cupin vuonna 1984 sekä Espanjan- mestaruuden neljä kertaa vuosina 1982 sekä 1984–1986. Martín varattiin NBA:han vuoden 1985 varaustilaisuudessa, mutta hän siirtyi sarjaan kaudeksi 1986–1987. Hän edusti kauden aikana Portland Trail Blazersia, jossa hän pelasi 25 ottelua. Martín pelasi kaudet 1987–1989 Real Madridissa ennen kuolemaansa. Hän ehti voittaa seuran paidassa vielä Korać cupin vuonna 1988 sekä Saporta cupin vuonna 1989. == Lähteet == == Aiheesta muualla == *FIBA Hall of Fame *Basketball-Reference Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1962 syntyneet Luokka:Vuonna 1989 kuolleet
The Crookes

The Crookes on englantilainen indie pop-yhtye, joka perustettiin Sheffieldissä vuonna 2008. Yhtye on julkaissut kaksi albumia: Chasing After Ghosts (2011) ja Hold Fast (2012), sekä laajennettun EP:n Dreams Of Another Day (2010). ==Diskografia== ===Studioalbumit=== Vuosi Nimi Listasijoitus UK IRL 2011 Chasing After Ghosts *Julkaistu: Maaliskuu 2011 *Levy-yhtiö: Fierce Panda 2012 Hold Fast *Julkaistu: Kesäkuu 2012 *Levy-yhtiö: Fierce Panda 2014 Soapbox *Julkaistu: 14. huhtikuuta 2014 *Levy-yhtiö: Fierce Panda 2016 Lucky Ones *Julkaistu: 29. tammikuuta 2016 *Levy-yhtiö: Anywhere Records ===EP:t=== Vuosi Nimi Listasijoitus UK IRL 2010 Dreams Of Another Day *Julkaistu: Lokakuu 2010 *Levy-yhtiö: Fierce Panda ===Singlet=== Vuosi Nimi Albumi Listasijoitus U.K. IRL 2009 "A Collier's Wife" Dreams Of Another Day "It's Just Not Christmas Without You" Ei albumia 2010 "Bloodshot Days" Chasing After Ghosts 2011 "Godless Girl" "Chorus Of Fools" "I Remember Moonlight" 2012 "Afterglow" Hold Fast "Maybe In The Dark" "American Girls" 2013 "Bear's Blood" / "Dance in Colour" Ei albumia 2014 "Play Dumb" Soapbox 2015 "I Wanna Waste My Time On You" Lucky Ones Luokka:Brittiläiset indie pop -yhtyeet Luokka:Brittiläiset rockyhtyeet
Sergei Vinogradov

Sergei Arsenjevitš Vinogradov (; 13. heinäkuuta (J: 1. heinäkuuta) 1869 Bolšije Soli, Kostroman kuvernementti - 5. helmikuuta 1938 Riika) oli venäläinen taidemaalari. == Elämäkerta == Hän opiskeli vuosina 1880-1889 Moskovan maalaus-, veisto- ja rakennustaiteen opistossa Jevgrad Sorokinin, Vladimir Makovskin, Vasili Polenovin ja Illarion Prjanišnikovin tunneilla. Hän valmistui taiteilijaksi vuonna 1888. Vuonna 1889 hän opiskeli Boris Willewalden ja Carl Wenigin ateljeissa Pietarin taideakatemiassa ja liittyi Vaeltajiin. Hän oli Venäjän taiteilijaseuran perustajajäseniä vuonna 1903. Vuosina 1898-1913 hän opetti Moskovassa Stroganovin akatemiassa. Hänet nimitettiin akateemikoksi vuonna 1912 akatemian täysjäseneksi vuonna 1916. Hän on useiden I maailmansodan aikaisten julisteiden ja Venäjän Punaisen ristin julisteiden tekijä. Hän emigroitui Latviaan 1920-luvulla, jossa toimi opettajana. Hän kuoli Riiassa vuonna 1938. Hän piti näyttelyitä Düsseldorfissa (1904), Pariisissa (1906), Berliinissä (1907), Münchenissä (1909 ja 1913), Prahassa (1914), New Yorkissa (1924) ja Riiassa (1925, 1935, 1936, 1937). == Joitain teoksia == *Työläisten lounas, 1890, Tretjakovin galleria, Moskova *Babuškat, 1893, Tretjakovin galleria, Moskova *Kartanon syksy, 1907, Tretjakovin galleria, Moskova *Hän soittaa. Tyttönen pianolla, 1914 *Merenranta Alupkassa, 1917 == Teoskuvia == Image:Нищие Виноградов.jpg|Kerjäläiset (1899) Image:Sergei Vinogradov - In a House - 1913.jpg|Sisätila (1913) Image:Sergei Vinogradov - Igraet . 1914.jpg|Hän soittaa (1914) Image:Russian poster WWI 006.jpg|Sotajuliste Image:Russian poster WWI 009.jpg|Sotajuliste Image:Russian poster WWI 064.jpg|Sotajuliste Luokka:Venäläiset taidemaalarit
Lev Lagorio

Lev Feliksovitš Lagorio (; 16. kesäkuuta 1828 Feodosija – 17. marraskuuta 1905 Pietari) oli venäläinen taidemaalari, joka on erityisen tunnettu merimaalauksistaan. Lev Lagorio syntyi Feodosijassa Krimillä (nykyään Ukrainassa) ja opiskeli myöhemmin Keisarillisessa taideakatemiassa Pietarissa. Hänen opettajiaan olivat Maksim Vorobjov ja Bogdan Willewalde. Feodosijassa asuessaan sai vaikutteita Ivan Aivazovskilta. Vuonna 1845 Lagorio lähti merimatkalle sotalaiva Grozjaštšilla oppiakseen laivan rakennetta. Lagorio vietti kahdeksan vuotta Italiassa. Hänen siellä maalaamansa teokset toivat hänelle professorin aseman Venäjälle palattuaan. Myöhempinä vuosinaan hän maalasi rannikkonäkymiä Suomessa ja Norjassa. Hän myös maalasi Venäjän-Turkin sodan aiheita. Lagorion teoksia on nähtävillä Tretjakovin galleriassa Moskovassa. ==Teoksia== Image:Lagorio Ice.jpg|Jään kuljetusta, 1849 Image:Kozma Prutkov by L M Zhemchuzhnikov.jpg|Kozma Prutkov, yhdessä Lev Žemtšužnikovin ja A.E. Beidemanin kanssa, 1853 Image:InTheCacasusMountains.jpg|Kaukasus-vuorilla, 1870 Image:Batum.jpg|Batumi, 1881 Image:DefenceOfBayazet.jpg|Bajazetin puolustus Turkin sodan aikana, 1891 Image:1897 Lev F. Lagorio Seestueck anagoria.JPG|Merenranta, 1897 Image:Neva lagorio.jpg|Kuunvaloa Nevalla, 1898 Luokka:Venäläiset taidemaalarit Luokka:Vuonna 1828 syntyneet Luokka:Vuonna 1905 kuolleet Luokka:Merimaalarit
Kulkuset (kappale)

”Kulkuset” () on James Pierpontin säveltämä ja sanoittama joululaulu. Se julkaistiin 1857 nimellä ”The One Horse Open Sleigh” ja nimi muutettiin nykyiseen muotoonsa vuoden 1859 uudelleenjulkaisussa. Suomeksi kappaleen sanoitti Kullervo ja sen levyttivät Suomessa ensimmäisinä Henry Theel ja lauluryhmä Silver Stars vuonna 1948. Myöhemmin siitä ovat tehneet omia versioitaan muiden muassa Brita Koivunen, Eila Pellinen, Fredi ja Kai Hyttinen. == Katso myös == * Luettelo joululauluista * Luettelo uskonnottomista joululauluista == Lähteet == == Aiheesta muualla == Luokka:Yhdysvaltalaiset joululaulut Luokka:Suomenkieliset joululaulut Luokka:Vuoden 1857 kappaleet Luokka:Kullervon sanoittamat kappaleet
Kenpä tietäis sen

”Kenpä tietäis sen” () on Jay Livingstonin säveltämä musiikkikappale vuoden 1956 elokuvasta Mies joka tiesi liikaa. Alkuperäiset sanat kirjoitti Ray Evans ja suomeksi kappaleen sanoitti Sauvo Puhtila. Kappaleen lauloi elokuvassa Doris Day. Dayn levytys nousi Your Hit Paraden listan kärkeen ja se palkittiin seuraavan vuoden Oscar-gaalassa parhaan laulun Oscarilla. American Film Institute sijoitti kappaleen vuonna 2004 julkaistun sadan hienoimman elokuvalaulun listallaan sijalle 48. Laulun otsikon ajatus (suomeksi osapuilleen ”se tapahtuu mikä tapahtuu”) oli ollut erikielisinä versioina käytössä jo vuosisatoja ennen Evansin sanoitusta. Christopher Marlowe käytti fraasia ranskaa ja italiaa sekoittaen 1500-luvun näytelmässään The Tragical History of Doctor Faustus: ”Che sera sera, what will be shall be”. Francis Beaumontin ja John Fletcherin näytelmässä The Scornful Lady (1616) todetaan englanniksi ”What must be must be”. Kappaleen ovat levyttäneet lukuisat artistit. Englanninkielisiä cover-versioita ovat tehneet muun muassa Mary Hopkin, Normie Rowe, Earl Royce, The High Keys ja The Lords. Suomeksi kappaleen ovat äänittäneet muun muassa Seija Lampila, Metro-tytöt, Olavi Virta, Berit ja Teuvo Valo. == Lähteet == Luokka:Vuoden 1956 kappaleet Luokka:Sauvo Puhtilan sanoittamat kappaleet Luokka:Oscar-palkitut kappaleet
Jääkiekon SM-sarjakausi 1949–1950

Vuonna 1950 jääkiekon SM-sarja pelattiin kahdeksan joukkueen yksinkertaisena sarjana, jonka voittaja voitti mestaruuden. Voittaja oli Tampereen Ilves. ==Sarjataulukko== Hämeenlinnan Pallokerho ja Turun Pallokerho putosivat Suomensarjaan. Tilalle nousivat Tampereen Pallo-Veikot, Tampereen Kilpa- Veljet, Rauman Lukko ja Karhu-Kissat Helsingistä. == Ilveksen mestarijoukkue == Juhani Linkosuo (m.v.), Pentti Isotalo, Teuvo Hellén, Ossi Kauppi, Aarne Honkavaara, Lotfi Nasib, Kalle Havulinna, Yrjö Hakala, Eero Saari, Osmo Huhti, Tero Jaakkola, Jukka Wuolio ja Kauko Mäkinen. == Pistepörssi == Nimi Joukkue Ikä O M S P RM Aarne Honkavaara Ilves 25 7 11 10 21 0 Keijo Kuusela Tarmo 28 7 12 6 18 2 Lotfi Nasib Ilves 23 7 8 9 17 4 Matti Karumaa Tarmo 25 7 12 1 13 4 Teuvo Takala TBK 18 7 11 1 12 2 Thor-Olof Grannenfelt HIFK 21 7 11 1 12 0 Lennart Hallberg HIFK 20 7 10 2 12 0 Kalle Havulinna Ilves 25 7 6 6 12 4 Nils Nummelin TBK 28 7 8 3 11 2 Christian Rapp HIFK 30 6 9 1 10 0 O=ottelut, M=maalit, S=syötöt, P=pisteer, RM=rangaistusminuutit. ==Lähteet== Luokka:Jääkiekon SM-sarja Luokka:Vuoden 1949 jääkiekko Luokka:Vuoden 1950 jääkiekko
Valeri Jakobi

Valeri Ivanovitš Jakobi (; 15. toukokuuta (J: 3. toukokuuta) 1834 Kudrjakovo, Kazanin kuvernementti – 26. toukokuuta (J: 13. toukokuuta) 1902 Nizza) oli venäläinen taidemaalari ja kuuluisan vallankumouksellisen ja etnografin Pavel Jakobin vanhempi veli. ==Elämäkerta== Valeri Jakobi syntyi kartanomistajan perheeseen ja aloitti opiskelunsa Kazanin yliopistossa, mutta hän lopetti opiskelunsa liittyäkseen armeijaan Krimin sodan aikaan. Vuonna 1856 armeijasta erotessaan hän päätti hylätä yliopisto-opintonsa ja tavoitella sen sijaan taiteilijan uraa. Vuosina 1856−1861 hän opiskeli Keisarillisessa taideakatemiassa saaden pienen kultamitalin teoksestaan Kerjäläisen seesteinen vapaapäivä vuodelta 1860. Vuonna 1861 hän maalasi ehkä tunnetuimman teoksensa Vankien pysähdyspaikka. Vuosina 1861−1869 matkusteli Euroopassa Akatemian myöntämän apurahan turvin käyden Saksassa, Sveitsissä, Ranskassa ja Italiassa. Vuonna 1870 Jakobista tuli Vaeltajien perustajajäsen, mutta hänet suljettiin järjestöstä pois vuonna 1872, koska ei pystynyt osallistumaan järjestön näyttelyyn ja koska hän oli eri mieltä järjestön ajatusten kanssa. Myöhemmin häntä pidettiin konservatiivisena ja skeptisenä järjestön ideoita kohtaan. Jakobi oli Keisarillisen taideakatemian jäsen vuodesta 1868 alkaen ja professori 1871 alkaen, jossa hän opetti vuosina 1878−1889. Hän asui pääsääntöisesti Pietarissa, jossa hän loi historiallisia maalauksia kuten Narrit Anna Ivanovnan hovissa (1872), Jääpalatsi (1878) jne. Hänen teoksiaan kritisoitiin pelkiksi koristeiksi ilman sisältöä. Jakobi kuoli Nizzassa, Ranskassa vuonna 1902. ==Teoksia== File:JacobiSereneHoliday.jpg|Kerjäläisen seesteinen vapaapäivä, 1860 File:YakobiVI PrivalArestantGTG.jpg|Vankien pysähdyspaikka, 1861 File:Jesters_of_empress_Anna_Ioanovna_by_V.Jacobi_(1872).jpg|Narrit keisarinna Annan hovissa, 1872 File:Valery Jacobi Ice House.jpg|Keisarinna Annan jääpalatsi, 1878 File:Valery Jacobi An Oriental Beauty.jpg|Itämainen kaunotar, 1881 File:Jacobi InaguarationofAcademy.jpg|Taideakatemian avaaminen, 1889 Luokka:Venäläiset taidemaalarit Luokka:Vuonna 1834 syntyneet Luokka:Vuonna 1902 kuolleet
Netanyan stadion

Netanyan stadion () on Israelissa Netanyan kaupungissa sijaitseva jalkapallostadion. Rakennustyöt aloitettiin vuonna 2005 ja stadionin ensimmäinen vaihe otettiin käyttöön marraskuussa 2012. Ensimmäisessä rakennusvaiheessa valmistui kaksi katsomonosaa, 36 aitiota sekä VIP- ja lehdistökatsomot. Niiden kapasiteetti on yhteensä 13 610 henkeä. Toisessa rakennusvaiheessa Netanya Stadionin yleisökapasiteetti tulee kasvamaan 24 000 katsojaan, lisäksi sen lähistölle valmistuu harjoituskenttiä.GAB Architects. Viitattu 6.2.2013. Aivan stadionin vierestä kulkee Binyaminan ja Askalonn välinen rautatie ja sen yhteyteen on tarkoitus rakentaa myös rautatieasema. Netanyan stadion on paikallisen jalkapalloseuran Maccabi Netanyan kotikenttä. Ensimmäinen kansainvälinen ottelu stadionilla pelattiin 6. helmikuuta 2013, jolloin siellä kohtasivat Israelin ja Suomen jalkapallomaajoukkueet. ==Lähteet== Luokka:Israelin jalkapallostadionit
Public Library of Science

Public Library of Science (PLOS, aiemmin PLoS) on voittoa tavoittelematon tiedejulkaisujen open access -julkaisija. Ensimmäinen varsinainen PLOS- julkaisu, PLOS Biology, julkaistiin lokakuussa 2003. Yhteensä PLOS julkaisee seitsemää lehteä.Tilanne 2012. Kaikki PLOS-julkaisut ovat open access -julkaisuja. Ne julkaistaan Creative Commons nimeä-lisenssillä. == Historia == PLOS perustettiin vuonna 2000. Joulukuussa 2002 PLOS sai 9 miljoonan ja toukokuussa 2006 1 miljoonan dollarin lahjoituksen Gordon ja Betty Mooren -säätiöltä. Varsinaisena julkaisijana PLOS aloitti 13. lokakuuta 2003, jolloin julkaistiin PLOS Biology. PLOS rahoittaa toimintaansa laskuttamalla artikkelien tekijöitä, näiden työntantajaa tai rahoittajaa. PLOS aloitti toimintansa lahjoitusten varassa mutta heinäkuussa 2011 PLOS ilmoitti pystyvänsä kattamaan toimintamenonsa omilla tuloillaan. ==Julkaisut== *PLOS Biology, ; ensijulkaisu 2003 *PLOS Medicine, ; lokakuu 2004 *PLOS Computational Biology, ; kesäkuu 2005 *PLOS Genetics, ; heinä2005 *PLOS Pathogens, ; syyskuu 2005 *PLOS Clinical Trials ; toukokuu 2006, sulautettiin myöhemmin PLoS ONE -julkaisuun *PLOS ONE, ; joulukuu 2006 *PLOS Neglected Tropical Diseases, ; lokakuu 2007 *PLOS Hub for Clinical Trials, 2007 *PLOS Currents, ; elokuu 2009 ==Lähteet== ==Aiheesta muualla== * Virallinen sivusto Luokka:Tiedejulkaisut
Iskelmäkaruselli pyörii

Iskelmäkaruselli pyörii on Harry Orvomaan ohjaama musiikkielokuva vuodelta 1960 ja kolmas tuolloin tehdyistä iskelmäelokuvista. Ohjaaja Orvomaa oli Scandia-musiikin toimitusjohtaja. Elokuva jäi hänen ainoaksi ohjauksekseen, ja hän myönsi sittemmin, ettei tiennyt elokuvan ohjaamisesta juuri mitään. Elokuvan menestys jäi vaatimattomaksi, eikä vuonna 1961 suunniteltua jatko- osaa tehty. Ammattinäyttelijöitä olivat ainoastaan Tommi Rinne sekä Teatterikoulun käynyt Vieno Kekkonen, joka tosin loi uransa laulajanaMuut tiedot, Elonet.fi, viitattu 5.2.2013Pomus.net, viitattu 5.2.2013. ==Näyttelijät== == Arviot == Aikalaisarvioissa myönteistä huomiota sai ainoastaan tähtilaulaja Laila Kinnunen, muuten elokuvaa pidettiin amatöörimäisenä ja sen käsikirjoitusta hataranaLehdistöarvioita, Elonet.fi, viitattu 5.2.2013. Käsikirjoituksen teki viihteen alalla ensimmäisenä yrityksenään myöhemmin televisioviihtessä menestynyt Aarre Elo. Televisioesitysten yhteydessä on kritiikissä pidetty vetonaulanumerona Rock- Jerryn esittämää hokemaa ”wop-bop-a-loo-bop a-lop-bam-boom”, joka on alkujaan peräisin Little Richardilta.JK: Iskelmäkaruselli pyörii. Päivän elokuvia, Tv- maailma 5/2013, s. 29. == Lähteet == == Aiheesta muualla == * Luokka:Suomalaiset musiikkielokuvat‎ Luokka:Suomalaiset mustavalkoelokuvat Luokka:Vuoden 1960 suomalaiset elokuvat
Terhi

Terhi voi tarkoittaa seuraavia: * Terhi, naisen etunimi * Terhit (Asperugo), lemmikkikasvisuku ** Terhi (Asperugo procumbens), sukuun kuuluva kasvilaji * Terhi (TerhiTec Oy), soutu- ja moottoriveneitä valmistava suomalainen yritys * Terhi-perämoottori, Valmetin 1959–1979 valmistama perämoottori * Terhi 10, Valmetin moottorikelkka * Terhi, sukunimenä: ** Kaarlo Terhi (1872–1921), suomalainen raittiusmies, kuoronjohtaja, laulunopettaja, toimittaja ja kirjailija.
L.V.G. B.I

L.V.G. B.I oli saksalainen ensimmäisen maailmansodan alun kaksipaikkainen kaksitasoinen Luft-Verkehrs-Gesellschaftin (L.V.G.) valmistama tiedustelukone. Koneen valmistaja oli Luft-Verkehrs Gesellschaft (L.V.G.) ja se oli ensimmäinen yhtiön suunnittelema ja valmistama lentokone.Eden 2002 s. 924 ==Tekniset tiedot== == Lähteet == * === Viitteet === Luokka:Saksalaiset tiedustelukoneet
Organisaatiokehitys

Organisaatiokehitys on organisaatioiden johtamisen osa-alue. Kehittämiseen liittyy liiketaloudellisia ja organisaatiopsykologisia näkökulmia. Organisaatioiden kehittämistä opetetaan osana kauppatieteiden johtamisen koulutusta. Luokka:Organisaatiot
Vespot

Vespot (Grammicolepididae) on pietarinkaloihin kuuluva heimo. Heimon lajeja tavataan Atlantin ja Tyynenmeren syvistä vesistä. ==Lajit ja anatomia== Vespojen heimoon kuuluu kolme sukua ja kolme lajia. Heimo jaetaan kahteen alaheimoon, jotka ovat Grammicolepidinae ja Macrurocyttinae. Vespolajit ovat piikkivespo (Grammicolepis brachiusculus), piikkipietari (Macrurocyttus acanthopodus) ja täplävespo (Xenolepidichthys dalgleishi). Heimon kalat ovat pieniä tai keskikokoisia, suurimmat niistä voivat olla 65 cm:n mittaisia. Kalojen ruumis on usein litteä, korkea ja nelikulmainen. Tyypillisiä piirteitä ovat myös 5–7 selkäevän piikkiä ja 2 tai 3 peräevän piikkiä, jotka näkyvät selvästi erityisesti piikkipietarilla, pieni suu sekä korkeat ja kapeat suomut. Nuorten vespojen peräevän ensimmäinen ruoto ja selkäevän toinen ruoto ovat hyvin pitkät, jopa pitempiä kuin kalan kokonaispituus. Vespot ovat hopeanharmaita, ja ruumiissa voi olla tummempia täpliä erityisesti nuorilla kaloilla. ==Levinneisyys== Vespolajeja tavataan laikuttaisesti Atlantin ja Tyynenmeren lämpimiltä alueilta. Ne ovat syvänveden kaloja, jotka elävät tyypillisesti lähellä pohjaa 100–800 metrin syvyydessä. ==Lähteet== Luokka:Pietarinkalat
Joensuun ravirata

Joensuun ravirata sijaitsee Mehtimäen alueella Linnunlahden kaupunginosassa aivan Joensuun keskustan tuntumassa. Se otettiin käyttöön vuonna 1974. Uusi ravirata korvasi Joensuun keskuskentän ympärillä sijainneen entisen radan, joka oli rakennettu jo vuonna 1903. Raviradan katsomorakennus valmistui 1981. Joensuun tärkein vuosittainen tapahtuma on lämminverisille tarkoitettu suurkilpailu Joensuu-ajo, joka on järjestetty vuodesta 1991 lähtien. Kuninkuusravit raviradalla on ajettu vuosina 1984, 2000 ja 2015. Joensuun vanhalla raviradalla ne järjestettiin 1948. Vuonna 2010 raviradan yhteyteen valmistui Joensuun kaupungin eläinklinikka.. Raviradan vieressä on Laulurinne sekä Joensuun leirintäalue. ==Lähteet== *Joensuun raviradan kotisivut Luokka:Suomen raviradat Luokka:Joensuun urheilupaikat
Laakso (Arda)

Laakso () on ihmisten kaupunki J. R. R. Tolkienin luomassa fiktiivisessä Keski-Maassa. ==Historia== Laakson kaupunki perustettiin noin 2600-luvulla Kolmannella Ajalla. Se rakennettiin kääpiövaltakunta Ereborin lähelle. Sekä Erebor että Laakso hyötyivät toisistaan kovasti, sillä kääpiöiden takomia kalleuksia vastaan laaksolaiset antoivat näille viljaa ja muita elintarvikkeita. Vuonna 2770 Kolmatta Aikaa kun lohikäärme Smaug valtasi Ereborin, hän tuhosi samalla myös Laakson kaupungin ja surmasi sen kuninkaan, Girionin. Girionin suku kuitenkin säilyi, sillä hänen vaimonsa ja poikansa selvisivät kaupungin tuhosta ja pakenivat järvikaupunki Esgarothiin. Vuonna 2941 Kolmatta Aikaa Girionin perijä, Bard Jousimies, surmasi Esgarothiin hyökänneen Smaugin Mustalla nuolella. Girionilla sanottiin olleen smaragdikaulakoru, joka löytyi Smaugin aarteen joukosta. Bard antoi tämän kaulakorun haltiakuningas Thranduilille kiitoksena tämän avusta. Viiden armeijan taistelun jälkeen Bardille lahjoitettiin neljästoistaosa Ereborin kullasta ja hopeasta. Niillä hän jälleenrakennutti sekä Esgarothin että Laakson kaupungin, johon muuttaneita Esgaorthin asukkaita alettiin kutsua "bardilaisiksi". Laakson kaupunki tuhoutui kuitenkin uudestaan Sormuksen sodassa kun Mordorin ja itäläisten joukot hyökkäsivät. Kaupungin asukkaat pakenivat turvaan Ereboriin. Taisteluissa Laakson kuningas Brand, Bardin pojanpoika, sekä Ereborin kuningas Dáin Rautajalka saivat surmansa. Mutta Sauronin tuhon jälkeen Laakson kaupunki rakennettiin uudestaan. ==Kieli== Laakson kieli () on käännetty muinaisnorjaksi.J. R. R. Tolkien; Humphrey Carpenter, Christopher Tolkien (toimitus), The Letters of J. R. R. Tolkien, Kirje 144 Smaugin nimi on oikeasti Laakson kielellä Trâgu.J. R. R. Tolkien, Christopher Tolkien (toimitus), The Peoples of Middle-earth, Luku 2: "The Appendix on Languages" Kolmannen Ajan kääpiöt kutsuvat aina itseään muiden kansojen keskuudessa laaksolaiskielisillä nimillä, eivätkä koskaan kerro näille oikeita khuzdulinkielisiä nimiään. ==Lähteet== Luokka:Keski-Maan paikat en:Minor places in Middle-earth#Dale
Violet

Violet voi viitata johonkin seuraavista: * Violet, englanninkielinen naisen etunimi * Violet, The Birthday Massacren musiikkialbumi ;Britannian kuninkaallinen laivasto * Violet-luokka, torpedovenehävittäjäluokka * Violet (1588), alus * HMS Violet (1652), 44-tykkinen neljännen luokan alus * HMS Violet (1806), loggertti * HMS Violet (1835), proomu * HMS Violet (1845), rautainen siipiratasalus * HMS Violet (1856), Albacore-luokan tykkivene * HMS Violet (1897), Violet-luokan hävittäjä * HMS Violet (K35), Flower-luokan korvetti.
Hyvästä

Hyvästä ()Diogenes Laertios: Merkittävien filosofien elämät ja opit V.22. oli Aristoteleen kirjoittama filosofinen, metafysiikkaa käsitellyt teos. Se ei ole säilynyt nykyaikaan, mutta siitä tunnetaan joitakin katkelmia myöhempien antiikin aikaisten kirjailijoiden teosten kautta.Zanatta, Marcello: ”Sul bene. Introduzione. Testimonianze. Frammenti”. Teoksessa Teos tunnetaan muun muassa Diogenes Laertioksen Aristoteleen teosten luettelosta. Tämän mukaan teos käsitti kolme kirjaa. Teos on joskus luettu Aristoteleen dialogien joukkoon, mutta se ei todennäköisesti ollut dialogi, vaan luettavissa Aristoteleen metafysiikkaa käsittelevien didaktisten teosten joukkoon yhdessä teoksen Ideoista kanssa.Ross, W. D.: ”Introduction”. Teoksessa Teos oli selonteko Platonin pitämästä puheesta nimeltä ”Hyvästä”, joka käsitteli nimestään huolimatta lähinnä metafysiikkaa: Platon selvitti siinä ideaoppinsa viimeisintä vaihetta, joka oli teoria ideaaliluvuista. Dialogissa Aristoteles vastustaa Platonin matemaattista metafysiikkaa samoin kuten kirjoittamassaan dialogissa Filosofiasta, joka on myös kadonnut. Teos on todennäköisesti kirjoitettu ennen Platonin kuolemaa vuonna 347 eaa. Teoksesta säilyneet katkelmat ovat merkittäviä Platonin ideaopin kehityksen tuntemisen kannalta, koska Platonin ideaalilukuteoriasta tiedetään vain vähän. == Lähteet == == Kirjallisuutta == * Aristoteles: Peri tagathou. Teoksessa Katkielmien alkuteksti. * Aristotle: ”On the Good”. Teoksessa Englanninkielinen käännös katkelmista. Luokka:Aristoteleen teokset Luokka:Kadonneet kirjat Luokka:Kirjat metafysiikasta
Ideoista

Ideoista () oli Aristoteleen kirjoittama filosofinen, metafysiikkaa käsitellyt teos. Se ei ole säilynyt nykyaikaan, mutta siitä tunnetaan joitakin katkelmia myöhempien antiikin aikaisten kirjailijoiden teosten kautta.Zanatta, Marcello: ”Sulle idee. Introduzione. Testimonianze. Frammenti”. Teoksessa Teos käsitteli ennen kaikkea universaalien ongelmaa ja esitti samalla hyökkäyksen Platonin ideaoppia vastaan. Aristoteles katsoo, että Platonin argumentit osoittavat kyllä sen, että universaalit ovat olemassa jossakin yleisessä ja metafyysisesti ohuessa merkityksessä, mutta eivät täysimittaisina platonilaisina ideoina. Aristoteles esittää teoksessa mm. tunnetun ”kolmannen ihmisen argumenttinsa”. Teos edustaa näin yhdessä Aristoteleen dialogin Filosofiasta kanssa sitä vaihetta, jolloin Aristoteles alkoi ottaa etäisyyttä opettajansa oppeihin.Ross, W. D.: ”Introduction”. Teoksessa Gail Finen mukaan Aristoteles näki selvän eron Sokrateen ja Platonin ideaoppien välillä, eikä Aristoteleen ja Platonin ideoita koskevissa erimielisyyksissä ollut kyse pelkästä nokkapokasta opettajan ja oppilaan välillä, vaan suuresta erimielisyydestä kahden metafyysikon välillä. Teoksen katkelmia on säilynyt ainoastaan Aleksanteri Afrodisiaslaisen kautta. Tämä hyödynsi teosta Aristoteleen Metafysiikan kommentaarissaan,Aleksanteri Afrodisiaslainen: In Aristotelis metaphysica commentaria 77.34–85.12. jossa hän selventää niitä perusteita, joilla Aristoteles kritisoi ideaoppia Metafysiikkansa ensimmäisessä kirjassa.Aristoteles: Metafysiikka I.9. Mitä ilmeisimmin Aristoteleen Metafysiikassa esittämä kritiikki perustui teoksessa Ideoista laajemmin esitettyyn arvosteluun. Aleksanteri laittaa lainaamansa katkelmat Aristoteleen nimiin. Teoksen sisältö myös sopii yhteen sen kanssa, mitä Aristoteles sanoo ideaopista Metafysiikassa. Ulkoinen todistusaineisto siitä, että teos todella on Aristoteleen kirjoittama, on kuitenkin heikkoa, eivätkä kaikki tutkijat ole hyväksyneet teoksen aitoutta. Aristoteles käsitteli ideaoppia myös teoksessaan Hyvästä, joka sekin on kadonnut. == Lähteet == == Kirjallisuutta == * Kommentaari, joka pitää sisällään katkelmat Aristoteleen teoksesta. * Katkelmat Aleksanteri Afrodisiaslaisen kommentaarista sekä niiden englanninkielinen käännös ja kommentaari. * Englanninkielinen käännös katkelmista. * Aristoteles: Peri ideōn. Teoksessa Katkelmien alkuteksti. * Aristotle: ”On Ideas”. Teoksessa Englanninkielinen käännös katkelmista. Luokka:Aristoteleen teokset Luokka:Kadonneet kirjat Luokka:Kirjat metafysiikasta
Runo-Kaarina-palkinto

Runo-Kaarina on vuosittainen, valtakunnallinen runokokoelmakilpailu esikoisrunoilijoille. Kilpailu on avoin kaikille suomenkielisille runoille ja runojen aihe on vapaa. Kilpailuaika on marras-helmikuussa. Kaarinan kaupunki julkaisee kustannuksellaan kilpailun voittaneen runoteoksen Turun kirjamessuilla. Vuonna 1994 ensimmäisen kerran järjestetty Runo-Kaarina on vakiinnuttanut asemansa merkittävänä runokilpailuna Suomessa. Vuosina 1994 ja 1996 se järjestettiin kutsukilpailuna, mutta muutoin kuka tahansa on voinut osallistua. Ainoa vaatimus on, ettei osallistuja ole aiemmin julkaissut runokokoelmaa. Kilpailun suojelija on tasavallan presidentin puoliso, runoilija Jenni Haukio, joka sai itse palkinnon 1999. Valintaraadin puheenjohtajana on kirjailija Kari Levola. Aiemmin valintaraatia johti kilpailun perustajajäsen Harri Raitis. Voittoteosten lisäksi Kaarinan kaupungin runokirjojen sarjassa on ilmestynyt juhlajulkaisu Runoa, Kaarina, Runoa! Runo-Kaarinan 20 ensimmäistä vuotta (2013). ==Runo-Kaarinan voittajat== Vuosi Kirjailija Teos 1994 Jukka Hannula Sieltä nousee eläimiä ja rakkaita 1995 Eine Joutsijoki Pimeä tulee lasin lävitse 1995 Margareetta Jordan Lähtöjä 1996 Ilkka Koponen Ovelta on riisuttu nimi 1997 Reetta Niemelä Joen huoma on aina valoisa 1998 Mirkka Salo Olen niinkuin Pierrot 1999 Jenni Haukio Paitasi on pujahtanut ylleni 2000 Antti Koivumäki Iltapäivällä tulee mieleen lahoavia puistoja 2001 Arto Lappi Ei perhonen siivistään tiedä 2002 Ville Sutinen Purut ja paperit 2003 Teija Kortelainen Elä katto taakses 2004 Jukka Nikki Kuuma huuma karkkipussista 2005 Lea Poikela Ovia ja avaimia 2006 Maija-Liisa Nyman Vieraskirja 2007 Susanna Taivalsalmi Pieni verenkuva 2008 Lauri Hinkkanen Kirje Mihail Gorbatshoville 2009 Tony Laine Mäyräkoirakulkuetta odotellessa 2010 Rea Tiirola-Tyni Silti kirkas 2011 Anna Elina Isoaro Puolen mantereen kerhossa 2012 Aulis U. Lehtinen Painaja 2013 Pirkko Soininen Murretut päivät 2014 Mirkka Mattheiszen Kuvittele reuna 2015 Raisa Jäntti Läpilyöntikipu 2016 Riikka Ulanto Vedelmiä 2017 Jarmo Kervinen Punainen, tähdetön 2018 Annariitta Linjama Kädet, joiden kautta olen kulkenut 2019 Ilkka Tahvanainen Putkista ja virtauksista 2020 Hanna Syrjämäki Kaikukatve 2021 Sari Ouni-Gröndahl Keinussa naukuvat kesän linnut 2022 Markus Ilkka Eronen Varjo kulkee naurusi läpi 2023 Pyry Qvick Aurica – Kootut teokset 2024 Anniina Louhivuori Päivä jona Mary hirtetään ==Lähteet== Luokka:Kaarina Luokka:Suomalaiset kirjallisuuspalkinnot Luokka:Kirjoituskilpailut
Harry Hopkins

Harry Lloyd Hopkins (27. elokuuta 1890 – 29. tammikuuta 1946) oli yhdysvaltalainen poliittinen taustavaikuttaja ja presidentti Franklin D. Rooseveltin monivuotinen läheinen avustaja. Hän oli yksi New Dealin pääarkkitehdeistä. Toisen maailmansodan aikana Hopkins toimi Rooseveltin ehkä tärkeimpänä neuvonantajana. Hän kävi useita neuvotteluja Winston Churchillin ja Josef Stalinin kanssa Rooseveltin edustajana. Hopkins toimi monta vuotta Rooseveltin kabinetissa ilman ministerin salkkua ja sai siksi lempinimekseen ”avustava presidentti”. Hän työskenteli lyhyen ajan kauppaministerinä vuosina 1938-1940. Ammattitaustaltaan Hopkins oli sosiaalityöntekijä. Hän oli naimisissa kolme kertaa. Ensimmäisessä avioliitossa syntyi kolme lasta. Hopkins kärsi pitkään mahasyövästä ja siihen liittyvään leikkauksen komplikaatioista. Hän kuoli 55-vuotiaana. == Lähteet == * McJimsey, George. "Hopkins, Harry Lloyd" The Biographical Dictionary of Iowa. University of Iowa Press, 2009. === Viitteet === == Aiheesta muualla == Luokka:Yhdysvaltain kauppaministerit Luokka:Yhdysvaltalaiset demokraattipoliitikot Luokka:Franklin D. Rooseveltin hallituksen jäsenet Luokka:Vuonna 1890 syntyneet Luokka:Vuonna 1946 kuolleet
Sonja Pekkola

Sonja Pekkola (s. 23. toukokuuta 1993 Espoo) on suomalainen sulkapalloilija, joka edustaa Tapion Sulkaa. Hän voitti naisten kaksinpelin suomenmestaruuden vuonna 2013. Pekkola kuului Suomen Sulkapalloliiton Rio Team -harjoitusryhmään. Maailmanlistalla hän on ollut parhaimmillaan 213:s. Ennen keskittymistä sulkapalloon Pekkola harrasti muun muassa taitoluistelua ja ratsastusta. == Lähteet == Luokka:Suomalaiset sulkapalloilijat Luokka:Vuonna 1993 syntyneet Luokka:Elävät henkilöt
Hopkins

Hopkins on muun muassa seuraavien henkilöiden sukunimi: * Anthony Hopkins (s. 1937), walesilais-yhdysvaltalainen näyttelijä * Bernard Hopkins (s. 1965), yhdysvaltalainen nyrkkeilijä * Bo Hopkins (1938–2022), yhdysvaltalainen näyttelijä * Bryan Hopkins (s. 1983), yhdysvaltalainen koripalloilija * Budd Hopkins (1931–2011), yhdysvaltalainen ufotutkija ja taiteilija * Cathy Hopkins (s. 1953), brittiläinen nuortenkirjailija * DeAndre Hopkins (s. 1992), yhdysvaltalainen amerikkalaisen jalkapallon pelaaja * Frances Anne Hopkins (1838–1919), brittiläinen taidemaalari * Frank Hopkins (1865–1951), yhdysvaltalainen cowboy ja kilparatsastaja * Frederick Hopkins (1861–1945), brittiläinen biokemisti, vitamiinien löytäjä, Nobelin lääketieteen palkinnon saaja * Garcia Hopkins (s. 1958), yhdysvaltalais-suomalainen koripalloilija * Gaynor Hopkins, Bonnie Tyler (s. 1951), walesilainen laulaja * Gerard Manley Hopkins (1844–1899), brittiläinen katolinen pappi, kreikan kirjallisuuden professori ja runoilija * Harry Hopkins (1890–1946), yhdysvaltalainen poliitikko ja ministeri * John Hopkins (s. 1974), englantilainen näyttelijä * John Hopkins, yhdysvaltalainen valokuvaaja, media- ja äänitaiteilija * Johns Hopkins (1795–1873), yhdysvaltalainen liikemies ja filantrooppi, jonka lahjoitusvaroilla perustettiin Johns Hopkinsin yliopisto * Jonathan Julian Hopkins, Jon Hopkins (s. 1979), englantilainen elektronisen musiikin artisti * Josh Hopkins (s. 1970), yhdysvaltalainen näyttelijä * Linda Hopkins (1924–2017), yhdysvaltalainen näyttelijä ja laulaja * Matthew Hopkins (k. 1647), englantilainen noitavainojen toimeenpanija * Michael Hopkins (1935–2023), englantilainen arkkitehti * Michael J. Hopkins (s. 1958), yhdysvaltalainen matemaatikko * Michael S. Hopkins (s. 1968), yhdysvaltalainen astronautti * Mike Hopkins (1872–1952), skotlantilais-yhdysvaltalainen baseballin pelaaja * Mike Hopkins (s. 1970), yhdysvaltalainen koripalloilija * Mike Hopkins (äänileikkaaja) (1959–2012), uusiseelantilainen äänileikkaaja * Miriam Hopkins (1902–1972), yhdysvaltalainen näyttelijä * Neil Hopkins (s. 1977), yhdysvaltalainen näyttelijä * Nick Hopkins, brittiläinen tutkiva journalisti * Nicky Hopkins (1944–1994), englantilainen kosketinsoittaja * Rob Hopkins (s. 1968), englantilainen tietokirjailija, opettaja ja ympäristöaktivisti * Ryan Nugent-Hopkins (s. 1993), kanadalainen jääkiekkoilija * Sam Hopkins, Lightnin' Hopkins (1912–1982), yhdysvaltalainen blues-kitaristi ja laulaja * Shawn Hopkins (s. 1995), suomalainen koripalloilija * Shirley Knight Hopkins (1936–2020), yhdysvaltalainen näyttelijä * Stephen Hopkins (1707–1785), Rhode Islandin kuvernööri, yksi Yhdysvaltain itsenäisyysjulistuksen laatijoista * Thelma Hopkins (1936–2025), brittiläinen korkeushyppääjä. en:Hopkins
Aleksandr Belov

Aleksandr Belov (9. marraskuuta 1951 Leningrad, Venäjän SFNT – 3. lokakuuta 1978 Leningrad, Venäjän SFNT) oli neuvostoliittolainen koripalloilija. Hän kuoli vuonna 1978 harvinaiseen syöpään kesken peliuransa. Kuolemansa jälkeen hänet valittiin FIBA Hall of Fameen. Belov aloitti pääsarjauransa Spartak Leningradissa vuonna 1966. Seuran paidassa hän voitti Cup-voittajien cupin vuosina 1973 ja 1975 sekä Neuvostoliiton-mestaruuden vuonna 1975. Kausi 1977–1978 oli hänen viimeisensä ennen kuolemaa. Belov pelasi Neuvostoliiton maajoukkueessa menestyksekkään uran. Hän voitti vuoden 1972 olympialaisista kultaa sekä vuoden 1976 olympialaisista pronssia. Lisäksi hän saavutti kultamitalit sekä MM-kilpailuista että EM-kilpailuista. == Lähteet == * FIBA Hall of Fame * Biografia * Aleksandr Belov Bio, Stats and Results Olympics at Sports-Reference.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiavoittajat Luokka:Vuonna 1951 syntyneet Luokka:Vuonna 1978 kuolleet
Utmost PanEurope

Utmost PanEurope (2018 saakka Generali PanEurope) on Irlantiin rekisteröity, vuonna 1999 perustettu henkivakuutusyhtiö. Se on osa Utmost-yhtiörypästä. Utmost PanEurope hallinnoi noin 56 000 asiakkaan 24 miljardin euron arvoista omaisuusmassaa ja yrityksen palveluksessa työskentelee 150 henkeä (2019). Henkivakuutusyhtiö toimii myös Suomessa. Vuonna 2013 perustetun Life Company Consolidation Groupin (LCCG) mukaan Utmost-yhtiörypäs on huomattava toimija eurooppalaisilla, rajoja ylittävän varainhallinnan alalla. Yhtiöryppään toiminta on keskittynyt erityisesti veroparatiiseina tai verotuksen harmaana alueena tunnettuihin sijainteihin (Guernsey, Mansaari, Irlanti, Hongkong ja Singapore). Nimellä Life Company Consolidation Group (LCCG) aiemmin toiminut emokonserni vaihtoi sittemmin nimensä Utmost Groupiksi. Maaliskuun 2019 lopussa 2019 yhtiöryppään päätoimipiste oli Lontoossa, ja konsernin palveluksessa oli yli 850 henkeä. He hoitivat noin 300 000 asiakkaan yhteenä 34 miljardin arvoista varallisuutta. Henkivakuutusyhtiö oli aiemmin nimellä Generali PanEurope osa italialaista Assicurazioni Generali -vakuutuskonsernia (Generali Group), joka oli Fortunen Global 500 -listalla (2012) maailman 48:nneksi suurin pörssiyhtiö. Generali Groupilla oli tuolloin maailmanlaajuisesti yli 82 000 työntekijää, 65 miljoonaa asiakasta ja hallinnoitavia varoja 460 miljardia euroa. == Lähteet == Luokka:Vakuutusalan palveluntarjoajat Luokka:Irlantilaiset yritykset
Tyhjiökypsennys

Tyhjiökypsennys eli vakuumikypsennys eli sous vide -kypsennys [su: vi:d] on menetelmä, jossa ruoka-aine kypsennetään, jäähdytetään ja säilytetään tyhjiöpakkauksessa. Menetelmä on erityisen suosittu suurkeittiöissä mutta alkanut yleistyä myös kotikeittiöissä.Raholan syötäviä sanoja Raaka-aineet voidaan aluksi esikypsentää, kuten ruskistaa. Raaka-aineet paloitellaan ja pakataan ilmatiiviisen muoviseen tyhjiöpussiin. Se kypsennetään alhaisessa noin 75–90 asteen lämpötilassa. Valmistaminen tapahtuu vesihauteessa tai höyryuunissa. Vesihauteen etuna on se, että ruoka pysyy siinä tarkemmin oikean lämpöisenä. Kypsennysaika on useita tunteja, joskus jopa useita päiviä. Ruoka jäähdytetään nopeasti alle +3 celsiusasteeseen, jossa se säilyy joitakin viikkoja.Keittotaito.com Kun ruoka otetaan säilytyksestä, se on heti kuumennettava ja tarjoiltava. Kuumennus eli pastörointi erikoisvalmisteisissa pusseissa on tarpeen tuhoamaan taudinaiheuttajat. Ruoan maku ja rakenne säilyvät tyhjiökypsennyksessä tavallista kypsennystä paremmin. Menetelmän ainoa ongelma ja riskitekijä on bakteerien jääminen raaka-aineeseen. Siksi valmistelussa on noudatettava huolellista hygieniaa.Lihalehti, Lihakeskusliitto ==Lähteet== ==Aiheesta muualla== * Douglas Baldwin: A Practical Guide to Sous Vide Cooking Luokka:Elintarviketeknologia Luokka:Ruoanlaittotekniikat Luokka:Säilöntä
Pentti Savolainen (raviohjastaja)

Pentti Savolainen (6. maaliskuuta 1930 Nurmijärvi – 28. heinäkuuta 2019 Mäntsälä) oli suomalainen raviohjastaja ja -valmentaja, jota pidetään kaikkien aikojen menestyksekkäimpänä suomenhevoskasvattajana. Savolaisen kasvatit saavuttivat ennätykselliset kolmetoista ravikuninkaallisen titteliä, joista hän ohjasti ja valmensi itse kahdeksan. == Elämä ja ura == Savolaisen ura hevosten parissa alkoi Toivo Partasen tallipoikana Iitissä sijaitsevassa Marlebäckin kartanossa. 1950-luvun vaihteessa Savolainen opiskeli Salon maamieskoulussa ja toimi aluksi vuokraviljelijänä, kunnes hankki 1960-luvun puolivälissä oman maatilan Mäntsälän Ohkolasta. Hevoskasvatus käynnistyi, kun Savolainen osti Kärkölästa Vekkuli-nimisen siitostamman. Savolainen muistetaan erityisesti 1970- ja 1980-lukujen menestyshevosistaan Vekseli ja Vekkuliina, joilla hän ohjasti kahdeksan ravikuninkaallisen titteliä. Vekselillä Savolainen saavutti ravikuninkuuden viidesti (1979–1982, 1984) ja Vekkuliinalla kolmasti (1984–1986). Vuonna 1984 hän voitti molemmat tittelit, johon ei Kuninkuusravien historiassa ole pystynyt kukaan muu. Vuonna 1988 Savolainen olisi voittanut kuningatartittelin myös Myrskylinnulla ilman maililla tullutta hylkäystä, joka hänen mukaansa oli aiheeton. Lisäksi Savolaisen kasvattama Vieteri saavutti viisi ravikuninkuutta Kaarlo Partasen ohjastamana ja valmentajana. 1990-luvulle tultaessa Savolainen lopetti vähitellen suomenhevosten jalostamisen ja keskittyi lämminverisiin. Vuonna 1977 alkaneen Suomen Hippoksen tilastoinnin mukaan Savolainen ohjasti 328 voittoa, mutta todellinen lukumäärä on suurempi. Savolainen päätti ohjastajan uransa vuonna 2002. Hänen veljensä Antti Savolainen on myös tunnettu hevoskasvattaja, joka Viking -tallillaan keskittyi lämminverisiin. ==Lähteet== Luokka:Suomalaiset raviohjastajat Luokka:Suomalaiset ravivalmentajat Luokka:Ravihevosten kasvattajat ja omistajat Luokka:Vuonna 1930 syntyneet Luokka:Vuonna 2019 kuolleet
Adam Garcia

Adam Gabriel Garcia (s. 1. kesäkuuta 1973 Wahroonga, Uusi Etelä-Wales, Australia) on australialainen näyttelijä ja tanssija. Joka tunnetaan luultavasti parhaiten miespääosasta elokuvasta Coyote Ugly. Hänellä on kolumbialaisia sukujuuria. Hän on naimisissa Nathalia Chubinin kanssa ja pariskunnalla on kaksi lasta. What Happened to Australian Hottie Adam Garcia? ==Lähteet== == Aiheesta muualla == * * Luokka:Australialaiset näyttelijät Luokka:Vuonna 1973 syntyneet Luokka:Elävät henkilöt
Skalpeeraus

Skalpeeraus ( < 'päänahka') on toimenpide, jossa elävältä tai surmatulta viholliselta poistetaan päänahka tai osa siitä voitonmerkiksi. Intiaanit ovat tunnettuja tästä toimenpiteestä, joskin tapaa harjoittivat myös jotkin muutkin kansat, eivätkä kaikki intiaanikansat harjoittaneet sitä. Arkeologisten tutkimusten mukaan skalpeeraus oli vanha sodankäynnin perinne Amerikassa jo kauan ennen eurooppalaisten tuloa. Vuodelta 1325 peräisin olevassa etelädakotalaisessa joukkohaudassa on yli 400 ihmisen jäännökset, joissa on skalpeerauksen merkkejä. Päänahkoja esiteltiin urotekojen merkkinä. Intiaaninaiset esittelivät kuivattuja ja puukehyksille pingotettuja päänahkoja usein myös tansseissa, joilla oli yhteyksiä hedelmällisyyden vaalimiseen. Päänahat hävitettiin usein voitonjuhlien jälkeen, mutta joitain on säilynyt. ==Lähteet== == Aiheesta muualla == Luokka:Kidutusmenetelmät
Pidot (Epikuros)

__NOTOC__ Pidot (; ) oli Epikuroksen kirjoittama pidot-lajityyppiin lukeutuva filosofinen teos.Diogenes Laertios (DL): Merkittävien filosofien elämät ja opit X.28.Athenaios: Deipnosofistai V, 186E–187C.Plutarkhos: Pöytäpuheita I, 612D; III.6.1, 653B–655A. Se ei ole säilynyt nykyaikaan, mutta siitä tunnetaan joitakin katkelmia muilta antiikin aikaisilta kirjailijoilta. == Historia == Teoksen mainitsee Epikuroksen kirjoitusten joukossa Diogenes Laertios. Merkittävimmät katkelmat teoksesta ovat peräisin Athenaioksen teoksesta Deipnosofistai sekä Plutarkhoksen teoksista Pöytäpuheita ja Kolotesta vastaan. Näistä kaksi ensin mainittua käsittelivät nekin pitoja. == Sisältö == Athenaioksen mukaan teoksessa ei ollut muiden pidot-lajityyppiin kuuluvien teosten tavoin minkäänlaista kuvausta itse pitojen ajasta, paikasta ja tilanneyhteydestä. Sen sijaan siinä puhuttiin filosofiasta kuin oltaisiin luennolla. Pidoissa oli läsnä pelkästään filosofeja. Eräiden katkelmien mukaan pidoissa on keskusteltu muun muassa ruoansulatuksesta, ruumiissa ja viinissä olevasta lämmöstä sekä kuumeesta. Epikuros sivuaa samalla atomioppiaan: viini ei synnytä ruumiissa lämpöä, siinä olevat atomit vain ovat järjestyneet niin, että se saattaa saada toisissa aikaan lämmön ja toisissa viilennyksen tunteen.Plutarkhos: Kolotesta vastaan 6, 1109F–1110A. Toisten katkelmien mukaan pidoissa on käsitelty myös sopivaa aikaa yhdynnälle: eräs kysymys on, onko parempi yhtyä ennen pitoja vai niiden jälkeen. Plutarkhoksen mukaan eräät tuomitsivat tällaisen aiheen käsittelyn nuorten kuulijoiden läsnä ollessa. Hänen mukaansa Epikuros halusi kuitenkin korostaa nuorille kuulijoilleen, että yhdyntä on aina haitallista, mutta haitallisinta syömisen ja juomisen jälkeen. Sen tulisi mieluummin tapahtua ennen syömistä ja juomista, jotta ruoansulatus ei häiriintyisi ruumiin atomien liiallisen häiriötilan vuoksi.DL X.118. == Lähteet == == Kirjallisuutta == * Epicurus: Symposium. Teoksessa == Aiheesta muualla == * Epicurus: Symposium . Englanninkielinen käännös katkelmista. Epicurean Philosophy Online. Luokka:Epikuroksen teokset Luokka:Kadonneet kirjat
Kempeleen kunnanvaltuusto

Kempeleen kunnanvaltuusto on Kempeleen kunnan ylin päättävä elin. Kunnanvaltuustossa istuu 39 valtuutettua. Vuoden 2021 kuntavaalien tulosten mukaan paikkajakauma on seuraava: * Suomen Keskusta 15 * Kansallinen Kokoomus 8 * Suomen Sosialidemokraattinen Puolue 6 * Perussuomalaiset 6 * Vasemmistoliitto 2 * Vihreä liitto 1 * Suomen Kristillisdemokraatit 1 == Lähteet == Luokka:Suomen kunnanvaltuustot Luokka:Kempele
Chilen avoin tennisturnaus

Chilen avoin tennisturnaushttp://yle.fi/urheilu/nadal_palasi_vihdoin_tenniskentille_- _on_yha_paivia_jolloin_sattuu/6482424 (sponsorin mukaan VTR Open) on tenniksen miesten ammattilaisturnaus, joka järjestetään Viña del Marissa, Chilessä. Turnaus pelataan massakentillä ja se kuuluu ATP World Tour 250 -sarjaan. ==Historia== Vuonna 1992 lakkautettiin kolme ATP-turnausta Brasiliassa. Kun ATP päätti pitää nämä turnaukset Latinalaisessa Amerikassa, Fillolin veljekset päättivät ostaa järjestämisoikeudet pitääkseen yhden näistä turnauksista Chilessä. Ensimmäinen turnaus pidettiin Santiagossa marraskuussa 1993. Vuonna 1999 turnausta ei järjestetty johtuen ATP:n päätöksestä siirtää se helmikuulle 2000. Vuonna 2001 turnaus siirrettiin Viña del Mariin. Vuonna 2010 turnaus palasi jälleen Santiagoon, mutta vuodesta 2012 alkaen se on jälleen pelattu Viña del Marissa. Vuoden 2007 turnauksessa käytettiin 24 pelaajan lohkovaiheformaattia. Koska formaatissa kuitenkin ilmeni ongelmia muissa turnauksissa, ATP päätti palata vanhaan pudotuspeliformaattiin. Näin ollen Chilen avoimet palasi vanhaan 32 pelaajan kaavioon vuonna 2008. Useita top 10 -pelaajia on osallistunut tähän turnaukseen, mukaan lukien Mats Wilander, Jim Courier, Jiří Novák, Marcelo Ríos, Carlos Moyà, Gustavo Kuerten, Àlex Corretja, Tommy Haas, Magnus Norman, Sergi Bruguera, Guillermo Coria, David Nalbandian, Gastón Gaudio, Fernando González, Tommy Robredo, Nicolás Lapentti, Albert Costa, Alberto Berasategui, Emilio Sánchez, Guillermo Cañas, Mariano Puerta, Nicolás Massú, David Ferrer, Fernando Verdasco, Juan Monaco, Rafael Nadal, ja Félix Mantilla. ==Lähteet== ==Aiheesta muualla== * Viralliset kotisivut * Turnauksen profiili ATP World Tourin sivuilla Luokka:Tennisturnaukset Luokka:Chilen tennis
Nässjan laivalatomus

Nässjan laivalatomus sijaitsee Nässjassa Vadstenan kunnassa Itä-Götanmaalla Ruotsissa. Laivalatomus on osa suurempaa kalmistoa Vätterniin pistävässä Nässjön niemessä. Se löydettiin ja kaivettiin esille vuonna 1953. == Latomus == Latomus on soikea, eikä siihen kuulu "keula- tai peräkiviä", mikä saattaa johtua kivenotosta. Se on 44 metriä pitkä ja 18 metriä leveä ja muodostuu 24 suuresta ja harvaan asetellusta kivestä. Kivistä 10 on pystyyn nostettuja. Kiviä yhdistää matala valli, joka on paikoin 2−3 metriä leveä, mutta vain 10−20 senttimetriä korkea. Nässjön latomus muistuttaa Askebergan laivalatomusta, joka on Skövden kunnassa noin 50 kilometriä Nässjasta länteen. Siinäkin on 24 kiveä, ja sen muotokin on samanlainen. == Nässjön kalmiston muut hautarakenteet == Kalmistossa tunnetaan 23 kiinteää muinaisjäännöstä, ja sen mitat ovat 110 × 70 metriä. Laivalatomuksen lisäksi siellä on kaksi hautakumpua, 17 pyöreää kehäkivetystä, yksi nelikulmainen kehäkivetys (6 × 6 metriä), yhdet käräjäkivet keskuskivellä ja lisäksi yksi pystyyn nostettu kivi (vertaa Laitilan Kalvan viikatekivi). Käräjäympyrässä on 6 kiveä, ja se on halkaisijaltaan 6 metriä. Myös se on ladottu maasta kohoavalle matalalle vallille. == Lähteet == * === Viitteet === == Aiheesta muualla == * Bengans Historiasidor: Nässja, 2008 * Nässjan kivikehät: Panoraamaanimaatio, valokuvia * Megalithic.co.uk: Nässja Luokka:Ruotsin kehäkivetykset Luokka:Vadstenan kunta Luokka:Vadstenan historia